Die afrigter wat Saterdag ŉ skeidsregter met die skouer bygedam het, het gesê hy is hartseer oor wat gebeur het.
Dit het Schalk Snyman, die eerstespanafrigter van Hoërskool Dr. E.G. Jansen, Dinsdag aan Beeld gesê. Snyman het Mlungiseleli Mdashe, ’n top-Saru-skeidsregter, ná ‘n skolewedstryd van agter met die skouer geloop en hom gevloek.
“Almal kan (op die video) sien wat gebeur het en die konteks maak nie ’n verskil nie, ’n oortreding bly ’n oortreding,” het Snyman aan Beeld gesê.
Mdashe het gesê hy oorweeg toenemend ’n “baie ernstige klag van aanranding, intimidasie en ondermyning van my gesag”. Of hy sal voortgaan met ’n siviele geding, sal glo afhang van wat op die tugverhoor besluit word. “Op die ou einde wil ek hê rugby moet wen. Ek hoop die regte besluit sal geneem word,” het hy gesê.
“Dit is nie in hierdie stadium duidelik hoe die botsing plaasgevind het nie, maar die polisie is op die toneel om die ongeluk te ondersoek,” het hy gesê.